„Tore on see, et hindamisel oli hästi mitmekesine valik tooteid, mis näitab, et Eesti toidutootjad teevad väga head tööd ja et need tooted jõuavad ka ekspertide lauale hindamisele. Rõõmu teeb, et kodumaine tooraine on meie tarbija poolt hinnatud,“ ütles toidukvaliteedi ekspert, HKScan Estonia AS tootearendusjuht Sille Villem.
#000003
Samuti eksperdina hindamisel osalenud Toidu- ja Fermentatsioonitehnoloogia Arenduskeskuse teadur Rain Kuldjärv ütles, et talle pakkusid erilist huvi fermenteeritud tooted nagu näiteks hapendatud ja soolatud kurgid, mis olid väga maitsvad ning krõmpsud. „Ka Pääsukesemärki kandvad mineraalveed olid väga puhta maitsega. Tegelikult olid kõik hindamisele esitatud tooted – nii uued kui ka järelhindamisel olevad tooted väga head, mis näitab, et meie toidutootjad toodavad stabiilselt kvaliteetset toitu,“ lisas ta.
#000004
Pääsukesemärk antakse tootele, mille põhitooraine on 100% eestimaise päritoluga ning mis on edukalt läbinud laboratoorse ja sensoorse hindamise. Tooteid hindavad pimetestil toidukvaliteedi tunnustatud eksperdid järgmistes tootegruppides: aedviljatooted, kastmed, mesi, hoidised, valmistoidud, imiku- ja väikelaste toit, taimeteed, mittealkohoolsed joogid; alkohoolsed joogid; kalatooted; lihatooted ja munad; piimatooted; pagari- ja kondiitritooted, teraviljatooted.
#000005
10 põhjust, miks olla EPKK liige
#000013